**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2025

**REFERAT DE APROBARE**

**la proiectul de hotărâre privind aprobarea calendarului de evenimente organizate în municipiul Câmpulung Moldovenesc în anul 2025**

Proiectul de hotărâre propus are drept scop aprobarea principalelor evenimente organizate în municipiul Câmpulung Moldovenesc în anul 2025, evenimente prin care încercăm să oferim atât locuitorilor municipiului nostru, cât și vizitatorilor/turiștilor un calendar complex care să valorifice multiplele posibilități de manifestare culturală, sportivă și de promovare a tradițiilor specifice zonei noastre.

În realizarea acestui calendar pe care îl oferim comunității locale, precum și tuturor oaspeților orașului nostru, au fost accentuate evenimentele care sunt reprezentative pentru Municipiul Câmpulung Moldovenesc, precum Festivalul Internațional de Folclor „Întâlniri Bucovine”, dar au fost propuse și evenimente noi precum, "Hai la Teatru!" și Festivalul Racilor și a Fructelor de Mare, astfel încât să răspundem propunerilor transmise de comunitatea locală.

Calendarul cuprinde atât evenimentele organizate de către municipalitate, cât și cele organizate de instituțiile subordonate și de diverse asociații nonprofit sau societăți comerciale.

Sumele necesare desfășurării evenimentelor organizate de către primărie în anul 2025, vor fi suportate din bugetul local, în limita prevederilor bugetare prevăzute în capitolul 67.02 - „Cultură, recreere şi religie”, Subcap. 67.02.50 - Alte servicii în domeniile culturii, recreerii și religie. Celelalte evenimente organizate de către alte entități vor fi finanțate fie din fonduri proprii ale acestora, fie de către primărie, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.

 Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

 **PRIMAR,**

 **MIHĂIȚĂ NEGURĂ**